stanford-oval/wikipedia huggingface dataset:
Formula 1 -kausi 2007
Kilpailukalenteri

| Nro | Kilpailun virallinen nimi | Kilpailu | Rata | Päivämäärä | Aika> Paik. | Aika>  | Raportti |
| --- | --- | --- | --- | --- | --- | --- | --- |
| 1 |  ING Australian Grand Prix | Australian Grand Prix | Albert Park Grand Prix Circuit, Melbourne | 18. maaliskuuta | 14:00 | 05:00 | Raportti |
| 2 |  Petronas Malaysian Grand Prix | Malesian Grand Prix | Sepang International Circuit, Kuala Lumpur | 8. huhtikuuta | 15:00 | 10:00 | Raportti |
| 3 |  Gulf Air Bahrain Grand Prix | Bahrainin Grand Prix | Bahrain International Circuit, Sakhir | 15. huhtikuuta | 14:30 | 14:30 | Raportti |
| 4 |  Gran Premio de España Telefónica | Espanjan Grand Prix | Circuit de Catalunya, Montmeló, Espanja | 13. toukokuuta | 14:00 | 15:00 | Raportti |
| 5 |  Grand Prix de Monaco | Monacon Grand Prix | Circuit de Monaco, Monte Carlo | 27. toukokuuta | 14:00 | 15:00 | Raportti |
| 6 |  Grand Prix du Canada | Kanadan Grand Prix | Circuit Gilles Villeneuve, Montreal | 10. kesäkuuta | 15:00 | 19:00 | Raportti |
| 7 |  RBS United States Grand Prix | Yhdysvaltain Grand Prix | Indianapolis Motor Speedway, Indianapolis | 17. kesäkuuta | 15:00 | 19:00 | Raportti |
| 8 |  Grand Prix de France | Ranskan Grand Prix | Circuit de Nevers Magny-Cours, Magny-Cours | 1. heinäkuuta | 14:00 | 15:00 | Raportti |
| 9 |  Formula 1 Santander British Grand Prix | Britannian Grand Prix | Silverstone Circuit, Silverstone | 8. heinäkuuta | 13:00 | 15:00 | Raportti |
| 10 |  Grand Prix of Europe | Euroopan Grand Prix | Nürburgring, Nürburg | 22. heinäkuuta | 14:00 | 15:00 | Raportti |
| 11 |  Agip Magyar Nagydí | Unkarin Grand Prix | Hungaroring, Mogyoród | 5. elokuuta | 14:00 | 15:00 | Raportti |
| 12 |  Petrol Ofisi Turkish Grand Prix | Turkin Grand Prix | Istanbul Park, Istanbul | 26. elokuuta | 14:00 | 16:00 | Raportti |
| 13 |  Gran Premio Santander d'Italia | Italian Grand Prix | Autodromo Nazionale Monza, Monza | 9. syyskuuta | 14:00 | 15:00 | Raportti |
| 14 |  ING Belgian Grand Prix | Belgian Grand Prix | Circuit de Spa-Francorchamps, Spa | 16. syyskuuta | 14:00 | 15:00 | Raportti |
| 15 |  Fuji Television Japanese Grand Prix | Japanin Grand Prix | Fuji Speedway, Oyama | 30. syyskuuta | 15:30 | 06:30 | Raportti |
| 16 |  Sinopec Chinese Grand Prix | Kiinan Grand Prix | Shanghai International Circuit, Shanghai | 7. lokakuuta | 16:00 | 08:00 | Raportti |
| 17 |  Grande Prêmio do Brasil | Brasilian Grand Prix | Autódromo José Carlos Pace, São Paulo | 21. lokakuuta | 16:00 | 19:00 | Raportti |
Tulokset > Osakilpailut

| Nro | Kilpailu | Paalupaikka | Nopein kierros | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix |  Kimi Räikkönen |  Kimi Räikkönen |  Kimi Räikkönen |  Ferrari | Raportti |
| 2 |  Malesian Grand Prix |  Felipe Massa |  Lewis Hamilton |  Fernando Alonso |  McLaren-Mercedes | Raportti |
| 3 |  Bahrainin Grand Prix |  Felipe Massa |  Felipe Massa |  Felipe Massa |  Ferrari | Raportti |
| 4 |  Espanjan Grand Prix |  Felipe Massa |  Felipe Massa |  Felipe Massa |  Ferrari | Raportti |
| 5 |  Monacon Grand Prix |  Fernando Alonso |  Fernando Alonso |  Fernando Alonso |  McLaren-Mercedes | Raportti |
| 6 |  Kanadan Grand Prix |  Lewis Hamilton |  Fernando Alonso |  Lewis Hamilton |  McLaren-Mercedes | Raportti |
| 7 |  Yhdysvaltain Grand Prix |  Lewis Hamilton |  Kimi Räikkönen |  Lewis Hamilton |  McLaren-Mercedes | Raportti |
| 8 |  Ranskan Grand Prix |  Felipe Massa |  Felipe Massa |  Kimi Räikkönen |  Ferrari | Raportti |
| 9 |  Britannian Grand Prix |  Lewis Hamilton |  Kimi Räikkönen |  Kimi Räikkönen |  Ferrari | Raportti |
| 10 |  Euroopan Grand Prix |  Kimi Räikkönen |  Felipe Massa |  Fernando Alonso |  McLaren-Mercedes | Raportti |
| 11 |  Unkarin Grand Prix |  Lewis Hamilton |  Kimi Räikkönen |  Lewis Hamilton |  McLaren-Mercedes | Raportti |
| 12 |  Turkin Grand Prix |  Felipe Massa |  Kimi Räikkönen |  Felipe Massa |  Ferrari | Raportti |
| 13 |  Italian Grand Prix |  Fernando Alonso |  Fernando Alonso |  Fernando Alonso |  McLaren-Mercedes | Raportti |
| 14 |  Belgian Grand Prix |  Kimi Räikkönen |  Felipe Massa |  Kimi Räikkönen |  Ferrari | Raportti |
| 15 |  Japanin Grand Prix |  Lewis Hamilton |  Lewis Hamilton |  Lewis Hamilton |  McLaren-Mercedes | Raportti |
| 16 |  Kiinan Grand Prix |  Lewis Hamilton |  Felipe Massa |  Kimi Räikkönen |  Ferrari | Raportti |
| 17 |  Brasilian Grand Prix |  Felipe Massa |  Kimi Räikkönen |  Kimi Räikkönen |  Ferrari | Raportti |
Lopulliset MM-pisteet > Maat

| Sija | Maa | Kuljettajia | Pisteet | Voitot | Palkintosijat | Paalupaikat | Nopeimmat kierrokset |
| --- | --- | --- | --- | --- | --- | --- | --- |
| 1. |  Suomi | 2 | 140 | 6 | 13 | 3 | 6 |
| 2. |  Yhdistynyt kuningaskunta | 4 | 129 | 4 | 12 | 6 | 2 |
| 3. |  Espanja | 1 | 109 | 4 | 12 | 2 | 3 |
| 4. |  Brasilia | 2 | 94 | 3 | 10 | 6 | 6 |
| 5. |  Saksa | 6 | 93 | 0 | 2 | 0 | 0 |
| 6. |  Puola | 1 | 39 | 0 | 0 | 0 | 0 |
| 7. |  Italia | 3 | 32 | 0 | 0 | 0 | 0 |
| 8. |  Itävalta | 1 | 13 | 0 | 1 | 0 | 0 |
| 9. |  Australia | 1 | 10 | 0 | 1 | 0 | 0 |
| 10. |  Japani | 3 | 4 | 0 | 0 | 0 | 0 |
| 11. |  Yhdysvallat | 1 | 0 | 0 | 0 | 0 | 0 |
| 12. |  Alankomaat | 1 | 0 | 0 | 0 | 0 | 0 |
Televisiointi

Suomessa Formula 1 -lähetyksiä esitti kaudella 2007 maksutelevisiokanava MTV3 Max.
Selostajat:
Oskari Saari
Matti Kyllönen (MTV3 jälkilähetys)
Studioisäntä:
Sasha Ikonen
Asiantuntijat:
Erkki Mustakari
Mika Salo
Keke Rosberg
Varikkotoimittaja:
Timo Pulkkinen
Axel Gadolin

Axel Gadolin
Axel Gadolin (24. kesäkuuta 1828 Somero – 27. joulukuuta 1892 Pietari) oli suomalainen mineralogi, joka sai tykistönkenraalin arvon 1890.
Henkilöhistoria

Gadolin sai sotilaskoulutuksen Venäjällä. Hänestä tuli 1856 Pietarin teknillisen tykistökoulun johtaja, sitten hän toimi Mihailovin tykistöakatemian professorina 1867–1878 ja oli arsenaalien tarkastaja. Hän sai Suomessa aatelisarvon 1871. Hän oli maineikas mineralogian ja kristallografian tutkija. Hän pyrki löytämään ratkaisun teräksisten tykinputkien tarkkuusvaihteluun pitkillä etäisyyksillä. Tarkkuuden paraneminen saatiin aikaan monien tutkijoiden voimin, kun putken maksimipaineen ja ainepaksuuden suhde onnistuttiin määrittelemään.
Gadolin oli aatelissäädyssä edustaja valtiopäivillä 1885.
Julkaisuja

Mémoire sur la déduction d'un seul principe de tous les systèmes cristallographiques, Suomen Tiedeseuran Acta X 1867. (Käännetty saksaksi ja julkaistu  Wilhelm Ostwaldin toimittamassa sarjassa  Klassiker der exakten Wissenschaften, 1896.
Ludovic Assemoassa

| Henkilötiedot |
| --- | --- | --- |
Koko nimi: Amevou-Ludovic Assemoassa
Syntymäaika: 18. syyskuuta 1980 (ikä 44)
Syntymäpaikka: Lyon, Rhône-Alpes, Ranska
Pelipaikka: puolustaja
Pituus: 184 senttimetriä
Junioriseurat
: Lyon
Seurat
| Vuodet | Seura | O (M) |
| 2001–2005 2005–2007 2007–2008 | Clermont Ciudad de Murcia Granada 74 | 133 (0) 6 (0) 28 (0) |
Maajoukkue
| 2005– |  Togo | 6 (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2006.  Maajoukkueuran tilastot päivitetty 23. kesäkuuta 2006.
Amevou-Ludovic Assemoassa (s. 18. syyskuuta 1980 Lyon, Rhône-Alpes, Ranska) on togolainen jalkapalloilija, joka on edustanut muun muassa espanjalaista Granada 74:ää. 184 senttimetriä pitkän Assemoassan pelipaikka on puolustuksessa.
Assemoassa oli mukana Togon joukkueessa MM-kilpailuissa 2006 ja pelasi alkulohkon ensimmäisessä ottelussa Etelä-Koreaa vastaan.
Henrik Emanuel Aspelin

Henrik Emanuel ”Manne” Aspelin (17. lokakuuta 1854 Ylistaro – 8. joulukuuta 1906 Helsinki) oli suomalainen opettaja, historioitsija ja toimittaja.
Aspelinin vanhemmat olivat kirkkoherra Bror Henrik Reinhold Aspelin ja Gustava Snellman. Hän pääsi ylioppilaaksi Vaasan lyseosta vuonna 1873, opiskeli Helsingin yliopistossa ja valmistui filosofian kandidaatiksi vuonna 1880 ja lisensiaatiksi vuonna 1882. Vuonna 1882 hänet vihittiin myös maisteriksi ja tohtoriksi.
Aspelin työskenteli kääntäjänä Vaasan hovioikeudessa vuodesta 1884 ja Vaasan lyseon historian, maantieteen ja ruotsin kielen lehtorina vuodesta 1889. Vuodesta 1881 aina kuolemaansa saakka hän oli Vasabladetin päätoimittaja. Aspelinia ja hänen lehteään on kuvailtu kielikysymyksessä neutraaliksi tai jopa suomenmieliseksi. Hän on laatinut väitöskirjaansa perustuvan laajan Vaasan kaupungin historiateoksen.
Arkeologi Johannes Reinhold Aspelin ja professori Eliel Aspelin-Haapkylä olivat Henrik Emanuel Aspelinin veljiä.
Teoksia

Lehtiä Waasan kaupungin historiasta (väitöskirja). Tekijä, 1882.
Sångarkören M. M:s färd till Stockholm, d. 13-19 juni 1886. Helsingfors: Edlund, 1886.
Wasa stads historia. Wasa, 1892.
Aspropníchtis

| --- | --- |
Muut nimet:  Aspropníchti (Ασπροπνίχτη)
Sijainti:  36°55′31″N, 26°57′39″E, Kálymnos Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,003 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Aspropníchtis (kreik. Ασπροπνίχτης, myös Aspropníchti, Ασπροπνίχτη) on pieni Kreikan saari, joka kuuluu Dodekanesian saariryhmään ja sijaitsee Kálymnoksen saaren etelärannikon edustalla. Saaren pinta-ala on noin 0,003 neliökilometriä ja se on asumaton. Hallinnollisesti Aspropníchtis kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Fu Manchu (yhtye)

| Fu Manchu |
| --- | --- |
 Fu Manchu vuonna 2019.
Tiedot
Toiminnassa:  1987–
Tyylilaji:  stoner rock, hard rock
Kotipaikka:  Orange, Kalifornia, Yhdysvallat
Laulukieli:  englanti
Jäsenet:  Scott Hill, laulu, kitara   Bob Balch, kitara   Brad Davis, basso   Scott Reeder, rummut  
Entiset jäsenet:  Brant Bjork, rummut   Eddie Glass, kitara   Ruben Romano, rummut  
Levy-yhtiö:  Mammoth records   Elastic Records   Century Media Records  
Aiheesta muualla
Kotisivut
Infobox OKNimi-testi OK: 
Fu Manchu on kalifornialainen stoner rock -yhtye, joka perustettiin vuonna 1987. yhtye julkaisi debyyttisinglensä "Kept Between Trees" vuonna 1990.
Yhtyeen sanoituksissa toistuvia aiheita ovat flipperit, muskeliautot, ufot, isojalat ja rullalautailu. Yhtyeellä on ollut merkittävä vaikutus stoner rockin visuaaliseen puoleen, sillä sen albumien kannet olivat ensimmäisiä genressään joissa käytettiin galaksien ja muskeliautojen kuvia. Julkaisemiensa levyjen lisäksi heidän musiikkiaan löytyy muun muassa Tony Hawkin ja ESPN:n X Gamesin kokoelmalevyillä. Näiden lisäksi he ovat esiintyneet yhdysvaltalaisessa Monster Garage -televisio-ohjelmassa sekä rullalautailun perustajaryhmistä kertovassa dokumentissa Dogtown and Z-Boys.
Laulaja-kitaristi Scott Hilliä lukuun ottamatta kaikki yhtyeen jäsenet ovat vaihtuneet sen pitkän historian aikana.
Historia > 1980-luku

Fu Manchun historia alkaa vuodesta 1987, jolloin perustettiin Virulence-niminen hardcore punk -yhtye, jonka ensisijaisia vaikutteita olivat yhtyeet Black Flag ja Blast. Kokoonpanoon kuuluivat Ken Pucci (laulu), Scott Hill (kitara), Greg McCaughey (basso) ja  Ruben Romano (rummut). Vuonna 1989 yhtye julkaisi ensimmäisen LP:nsä If This Isn't a Dream... yhdysvaltalaisella Alchemy Recordsilla.
Virulencen nimi vaihtui Fu Manchuksi ja samalla laulaja Glen Chivens korvasi Puccin tämän jätettyä yhtyeen vuonna 1990. Pian tämän jälkeen yhtye julkaisi 7-tuumaisen singlen "Kept Between Trees" Slap A Ham Recordsilla. "Kept Between Trees" -levyllä Fu Manchu pysytteli vielä Virulencen tapaan hardcore-tyylisuunnassa. Yhtyeen musiikki alkoi kuitenkin lähestyä 1970-luvun hard rock -tyyliä. Basisti Greg McCaugheyn mielestä tyyli seuraili kuitenkin liikaa ajan musiikkitrendejä ja hän jättikin pian yhtyeen, hänet korvasi Mark Abshire. Samoihin aikoihin myös laulaja Glen Chivens tuntemattomasta syystä erosi yhtyeestä. Yhtye ei hankkinut riveihinsä uutta laulajaa vaan kitaristi Scott Hill otti vastuun myös laulusta. Hillin jättämän aukon paikkamiseksi Scott Votaw pestattiin yhtyeeseen kakkoskitaristiksi. Vuoden 1992 aikana Fu Manchu julkaisi kolme 7"-singleä: "Senioritis", "Pick Up Summer" ja "Don't Bother Knockin' (If This Vans Rockin')". 1993 Votaw erosi Fu Manchusta ja Olivelawn-yhtyeen rumpali Eddie Glass tuli hänen tilalleen.
Historia > 1990-luku

1990-luvun alussa eräs merkittävä levy-yhtiö lähestyi Fu Manchua rahoittamalla demon nauhoituksen, tarkoituksenaan päätellä olisiko kunnollinen Fu Manchu -albumi sijoituksen arvoinen. Yhtyeen jäsenten mukaan heillä ei kuitenkaan ollut pienintäkään aikomusta allekirjoittaa sopimusta levy-yhtiön kanssa vaan suunnitelmana oli vain päästä studioon nauhoittamaan pelkän demon sijasta kunnon albumi, jonka he voisivat julkaista itsenäisesti. Näin tapahtuikin: Fu Manchu ei tehnyt sopimusta levy-yhtiön kanssa, vaan nauhoitukset johtivat yhtyeen ensimmäisen levyn, No One Rides for Free (1994), syntymiseen. Se julkaistiin itsenäisellä levy-yhtiöllä Bong Load Recordsilla.
Abshire jätti Fu Manchun ennen heidän toisen albuminsa, Daredevil, julkaisua 1995. Hänet korvasi Brad Davis. Romano ja Glass jättivät yhtyeen pian Fu Manchun kolmannen levyn, In Search Of..., jälkeen (1996) ja heidät korvasivat Brant Bjork ja Bob Balch. Glass, Romano ja Abshire perustivat trion Nebula, joka otti tunnepohjaisen "jammailupuolen" Fu Manchusta laajentaen sitä entisestään. Nebulan jäsenet ovat kuitenkin ilmaisseet Fu Manchun olevan osa "samaa perhettä".
Fu Manchu jatkoi uraansa julkaisemalla useita menestyneitä levyjä ja vahvistamalla voimakkaiden live-esiintymistensä mainetta. Yhtye oli saavuttanut mainetta vuosien myötä kiertäessään kiertueita muun muassa Kyussin, Monster Magnetin, Marilyn Mansonin, Clutchin, Corrosion of Conformityn ja White Zombien kanssa.
Historia > 2000-luku

Brant Bjork jätti yhtyeen vuoden 2002 California Crossingin julkaisun jälkeen jatkaakseen soolouraansa, ja hänen tilalleen tuli entinen Sunshine- ja Smile-rumpali Scott Reeder. Vuonna 2004 Fu Manchu julkaisi Start The Machine -levyn. Vuoden 2008 helmikuussa yhtyeen kappale "Mongoose" albumilta California Crossing oli esillä Super Bowl -tapahtuman mainoksessa, jossa mainostettiin Toyota Sequoia -autoa.
Fu Manchu julkaisi vuoden 2007 albuminsa We Must Obey Yhdysvalloissa Liquor And Poker Music levy-yhtiön ja Euroopassa Century Media Recordsin alla vuonna 2007 ja seuraavan albumin Signs of Infinite Power lokakuussa 2009. Sen jälkeen yhtye vaihtoi levy-yhtiötä ja yhtyeen yhdestoista albumi Gigantoid julkaistiin huhtikuussa 2014 yhtyeen oman levy-yhtiön At the Dojo Recordsin kautta.
Diskografia

1994 – No One Rides for Free (Bong Load Records)
1995 – Daredevil (Mammoth Records)
1996 – In Search Of... (Mammoth Records)
1997 – The Action is Go (Mammoth Records)
1998 – Return to Earth 91-93 (Elastic Records)
1999 – Eatin' Dust (Mammoth Records)
1999/2000 – King of the Road (Mammoth Records)
2002 – California Crossing (Mammoth Records)
2003 – Go for It... Live! (live) (Steamhammer Us)
2004 – Start the Machine (DRT Entertainment)
2007 – We Must Obey (Liquor and Poker Music)
2009 – Signs of Infinite Power (Century Media Records)
2014 – Gigantoid (At the Dojo Records)
2018 - Clone of the Universe
Jäsenet

| --- | --- |
 Nykyiset jäsenet Scott Hill – kitara, laulu  (1985–)   Brad Davis – basso, laulu  (1994–)   Bob Balch – kitara, laulu  (1996–)   Scott Reeder – rummut, laulu  (2001–)  :  Entiset jäsenet Ruben Romano – rummut  (1985–1996)   Ken Pucci – laulu  (1985–1990)   Mark Abshire – basso  (1985–1987, 1990–1994)   Greg McCaughey – basso  (1987–1990)   Glenn Chivens – laulu  (1990)   Scott Votaw – kitarat  (1990–1993)   Eddie Glass – kitarat  (1993–1996)   Brant Bjork – rummut  (1996–2001)
Aiheesta muualla

Virallinen kotisivu
Fu Manchu Myspacessa (englanniksi)
Aspergillus ochraceus

| Aspergillus ochraceus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Luokka::  Eurotiomycetes
Lahko::  Eurotiales
Heimo::  Trichomaceae
Suku::  Nuijahomeet Aspergillus
Laji::  ochraceus
Kaksiosainen nimi
 Aspergillus ochraceus  Wilhelm, 1877 
Katso myös
   Aspergillus ochraceus Wikispeciesissä   Aspergillus ochraceus Commonsissa 
Infobox OKNimi-testi OK: 
Aspergillus ochraceus on homelaji, joka kuuluu nuijahomeiden (Aspergillus) sukuun. Laji tunnetaan toksisten dihydroisokumariinin, sitriniinin ja okratoksiini A:n tuottajana, joka kontaminoi usein ruokatarvikkeita. Aspergillus ochraceus on alun perin ollut maaperähome, mutta nykyisin se on vallannut useita ekologisia lokeroita kasvaen muun muassa maatiloilla. Homeella saastuneen ruoan käyttö aiheuttaa ihmisissä ja eläimissä neurotoksisia, immunosuppressiivisia, genotoksisia, karsinogeenisia ja teratogeenisia vaikutuksia.
Aiheesta muualla

UniProt, taxonomy: Aspergillus ochraceus (englanniksi)
| --- | --- |
Taksonitunnisteet:  Wikidata: Q4807897  BioLib: 340085  CoL: HC8F  EoL: 154913  EPPO: ASPEOC  Fungorum: 190223  GBIF: 5259807  iNaturalist: 940945  IRMNG: 10980809  MycoBank: 190223  NBN: BMSSYS0000001963  NCBI: 40380  NZOR: 89cdaf8e-e0e3-4e44-8f6c-ad468fc71c99  Open Tree of Life: 283734  uBio: 1213366
Asparagiini

| Asparagiini |
| --- | --- |

Koodit:  Asn, N
Molekyylimassa:  132,12
Sivuketjun tyyppi:  hydrofiilinen
Karboksyyliryhmän happovakio:  2,14
Aminoryhmän happovakio:  8,72
Sivuketjun happovakio:  -
Isoelektrinen piste:  5,41
Yleisyys proteiineissa:  4,3 %
Kodonit:  AAU, AAC
Asparagiini (C4H8N2O3) on yksi luonnon 20 yleisimmästä aminohaposta. Sen sivuketjun funktionaalinen ryhmä on primäärinen amidi, joka on erittäin heikko emäs. Asparagiini eroaa glutamiinista siten, että sen hiiliketju on yhden hiilen (-CH2-) lyhyempi.
Asparagiini on normaaliolosuhteissa olomuodoltaan kiinteää. Asparagiinillä on optisesti aktiiviset enantiomeeriset muodot L-asparagiini ja D-asparagiini sekä optisesti tehoton raseeminen DL-asparagiini. L-asparagiinin CAS-numero on 70-47-3, D-asparagiinin CAS-numero on 2058-58-4 ja DL-asparagiinin CAS-numero on 3130-87-8. Asparagiini on saanut nimensä parsasta (Asparagus officinalis), josta yhdiste on löydetty.lähde?
Asparagiini on asparagiinihapon (C4H7NO4) johdannainen ja sillä on tärkeä rooli glykoproteiinien ja muiden proteiinien biosynteesissä sekä entsyymien ja lihaskudoksen tuotannossa.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti: Asparagiini
PubChem: Asparagine (englanniksi)
PubChem: D-Asparagine (englanniksi)
PubChem: DL-Asparagine (englanniksi)
Liber Herbarum II: Luettelo asparagiinia sisältävistä kasveista
Food Component Database (FooDB): L-Asparagine (englanniksi)
Food Component Database (FooDB): D-Asparagine (Arkistoitu – Internet Archive) (englanniksi)
Human Metabolome Database (HMDB): L-Asparagine (englanniksi)
Human Metabolome Database (HMDB): D-Asparagine (englanniksi)
DrugBank: Asparagine (englanniksi)
DrugBank: L-asparagine (englanniksi)
DrugBank: D-Asparagine (englanniksi)
KEGG: L-Asparagine (englanniksi)
KEGG: D-Asparagine (englanniksi)
The Small Molecule Pathway Database (SMPDB): Protein Synthesis: Asparagine, Homo sapiens (englanniksi)
The Small Molecule Pathway Database (SMPDB): Asparagine Metabolism, Saccharomyces cerevisiae (englanniksi)
Dr. Duke's Phytochemical and Ethnobotanical Databases: Asparagine (englanniksi)
Pherobase: Semiochemical - l-asparagine (englanniksi)
Proteiinisynteesissä käytettävät aminohapot
alaniini
arginiini
asparagiini
asparagiinihappo
fenyylialaniini
glutamiini
glutamiinihappo
glysiini
histidiini
isoleusiini
kysteiini
leusiini
lysiini
metioniini
proliini
seriini
treoniini
tryptofaani
tyrosiini
valiini
Fulvia

| Fulvia |
| --- | --- |
 Fulvia (vasemmalla) jumalatar Nikenä Eumeneiassa, Fryygiassa, lyödyssä kolikossa
Henkilötiedot
Muut nimet:  Fulvia Flacca Bambula
Syntynyt: Tusculum tai Rooma
Kuollut: 40 eaa. Sikyon, Kreikka
Vanhemmat:  Marcus Fulvius Bambalio Sempronia
Puoliso:  Publius Clodius Pulcher Gaius Scribonius Curio Marcus Antonius
Lapset:  Clodia Pulchra Publius Clodius Pulcher Gaius Scribonius Curio Marcus Antonius Antyllus Iullus Antonius
Fulvia (kuoli 40 eaa.) oli roomalainen ylhäisönainen. Lannistumaton ja kunnianhimoinen, Fulvia oli merkittävimpiä Rooman tasavallan loppuaikoina vaikuttaneista naisista. Fulvia oli naimisissa kolme kertaa: Publius Clodius Pulcherin, Gaius Scribonius Curion ja Marcus Antoniuksen kanssa, joista jokainen oli lupaavalla poliittisella uralla. Fulvia saattoi vaikuttaa merkittävästi kahden ensimmäisen miehensä politiikkaan ja Fulvia tuli julkisesti mukaan politiikkaan ensimmäisen miehensä kuoleman jälkeen. Kuitenkin vasta Antoniuksen vaimona ja Julius Caesarin murhan jälkeen Fulvia keräsi mainetta politiikkaan osallistumisesta. Fulvia oli mukana toisen triumviraatin varhaisessa toiminnassa ja merkittävässä roolissa Perusian sodan syttymisessä. Fulviaa koskevat lähteet ovat pääasiassa propagandan ja vihamielisyyden värittämiä.
Sukutausta

Fulvian syntymäpäivää saati vuotta ei tiedetä. Fulvian vanhemmat olivat Marcus Fulvius Bambalio ja Sempronia. Fulviusten suku oli varakas ja arvostettu plebeijisuku Tusculumista. Suvusta oli tullut konsuleita vuodesta 322 eaa. asti ja viimeisin oli vuodelta 125 eaa. Fulvian syntymän aikaan suku oli sammumassa. Fulvian äiti Sempronia oli myöskin sammumassa olevasta arvostetusta plebeijisuvusta. Fulvian äidinisää Sempronius Tuditanusta Cicero kuvaa höperöksi, joka heitteli rostralta kolikoita väkijoukolle. Rikkaana perijättärenä Fulvia oli houkutteleva puoliso kroonisesta rahapulasta kärsiville nuorille aatelismiehille.
Ensimmäinen avioliitto

Fulvian ensimmäinen aviomies oli Publius Clodius Pulcher, kansankiihottaja ja Ciceron vihamies. Heillä oli kaksi lasta: Publius Clodius Pulcher ja Clodia Pulchra, joka oli Octavianuksen ensimmäinen vaimo. Fulvian ja Clodiuksen avioliitto vaikutti olleen onnellinen, ja Fulvia matkustikin usein Clodiuksen mukana. Clodius matkusti poikkeuksellisesti ilman vaimoaan saadessaan surmansa Via Appialla tammikuussa 52 eaa. Clodiuksen kuoleman jälkeen Fulvia tuli julkisesti mukaan politiikkaan. Clodiuksen ruumis oli esillä heidän talonsa pihalla ja itkuinen Fulvia esitteli miehensä vammoja yllyttäen paikalla ollutta väkijoukkoa. Väkijoukko kantoi ruumiin Forumille Curia Hostiliaan, joka poltettiin yhdessä Clodiuksen ruumiin kanssa. Milon oikeudenkäynnin aikana Fulvia toimi väsymättömästi Milon tuomitsemisen puolesta. Fulviaa ja hänen äitiään kuultiinkin oikeudenkäynnissä todistajina. Milo hävisi oikeudenkäynnin ja joutui maanpakoon.
Toinen avioliitto

Toisen avioliittonsa Fulvia solmi Gaius Scribonius Curion kanssa, joka oli Clodiuksen ja Antoniuksen ystävä. Curio oli kansantribuuni vuonna 50 eaa. Julius Caesarin sisällissodassa Curio taisteli Caesarin puolella ja kuoli johtaessaan sotaretkeä Afrikassa 49 eaa. Curion kanssa Fulvia sai pojan Gaius Scribonius Curion. Nuorempi Curio teloitettiin Antoniuksen kannattajana Aktionin taistelun jälkeen.